Gie Miles, sires de Noiers, chevaliers, et Gie Marie de Crécy, sa femme, dame de ce même chastel, façons savoir à tous ceaus qui ces lettres verront et orront, que nous volons et octroions que notre amez Huguenins de Bourgogne, noble damoiseaux, fils de noble baron Hugun, jadis duc de Bourgogne, et li héritiers doudit Huguenin puissent à tousjours-mais chacier et prandre parmy totes noz forez les bestes qu’il mouront fors nos forez, sans aler ancontre par nous de ne par autre. Et por ce que ce soit ferme chose et estable, nous havons seclées ces lettres de nos seaus, qui furent faites en l’an de Grâce MCCLXXX, ou mois de octobre.